open-index/open-wikipedia-markdown huggingface dataset:
आयुष मेहरा

**आयुष मेहरा** ( ७ नोव्हेंबर १९९२)  हा एक भारतीय मॉडेल आणि अभिनेता आहे जो यूट्यूबवरील त्याच्या व्हिडिओ आणि वेब सीरिजसाठी प्रसिद्ध आहे. फिल्टर कॉपी, डाइस मीडिया आणि अरे यांसारख्या चॅनेलवर तो काम करत असतो. विशेषतः फिल्टर कॉफीवरच्या विनोदी व्हिडीओंसाठी तो ओळखला जातो.

## सुरुवातीचे जीवन 
आयुषचा जन्म मुंबईतील कुटुंबातील आहे. त्याचे शालेय शिक्षण चत्रभुज नरसी मेमोरियल स्कूलमधून झाले. पुढे त्याने नरसी मोनजी कॉलेज ऑफ कॉमर्स अँड इकॉनॉमिक्समधून पदवीचे शिक्षण घेतले.

## कारकीर्द 
२०१३ मध्ये आयुष एक मनोरंजन कंपनी असलेल्या CricketCountry.com मध्ये काम करू लागला. तिथे त्याने दोन वर्षे अँकर म्हणून काम केले. त्याच वेळी त्यांनी फ्रीलांसर म्हणून काम करण्यास सुरुवात केली.

यानंतर आयुषला 'इसी लाइफ में' या चित्रपटात संधी मिळाली. यामधील त्याचा अभिनयाचे कौतुक झाले. २०१५-१६ मध्ये, आयुष टीव्ही मालिका "ये है आशिकी" मध्ये काम केले. त्याने "हार्टली युअर्स" आणि "बेस्ट फ्रेंड्स फॉरएव्हर" या मालिकांमध्ये  अनुक्रमे आरव आणि आदित्यची भूमिका साकारली. त्याच वर्षी, तो "लाइफ लफडे और बंदियां" या मालिकांमध्ये अभिनय केला.

याशिवाय त्याने "मायनस वन" या वेब सीरिजमध्ये वरुणची भूमिका साकारली. यामध्ये दिल्लीत राहणारे एक जोडपे आणि नंतर ब्रेकअपची कथा आहे, ज्यात ते पुन्हा फ्लॅटमेट म्हणून राहत आहेत. त्याशिवाय, आयुष मेहरा फिल्टर कॉपी, मोस्टली सेन आणि आरजेव्हीसीच्या विनोदी व्हिडिओ आणि इंस्टाग्राम पोस्टमध्ये दिसतो.

२०२२ मध्ये त्याने नेटफ्लिक्सच्या ‘कॉल माय एजंट बॉलीवूड’ चित्रपटात अभिनय केला. हा चित्रपट "डिक्स पोर सेंट" या फ्रेंच मालिकेचे भारतीय रूपांतर आहे.

## संदर्भ आणि नोंदी 
वर्ग:इ.स. १९९२ मधील जन्म
वर्ग:हिंदी चित्रपट अभिनेते
वर्ग:पुरुष चरित्रलेख
हिमाचल प्रदेशचे मुख्यमंत्री

**हिमाचल प्रदेशचा मुख्यमंत्री** हा भारताच्या हिमाचल प्रदेश राज्याचा सरकारप्रमुख व विधानसभेचा प्रमुख नेता असतो. पाच वर्षांचा कार्यकाळ असलेला मुख्यमंत्री विधानसभा निवडणुकांद्वारे निवडला जातो व हिमाचल प्रदेशच्या राज्यपालाकडून पदनियुक्त केला जातो. मुख्यमंत्री व त्याने नियुक्त केलेले मंत्रीमंडळ हिमाचल प्रदेश राज्याच्या कामकाजासाठी जबाबदार आहे. १९५२ सालापासून एकूण ७ व्यक्ती हिमाचल प्रदेशच्या मुख्यमंत्रीपदावर राहिल्या आहेत ज्यापैकी ४ मुख्यमंत्री भारतीय राष्ट्रीय काँग्रेस पक्षाचे सदस्य होते.

## मुख्यमंत्र्यांची यादी 
## हिमाचल प्रदेशमधील राष्ट्रपती राजवट तपशील
हिमाचल प्रदेशमध्ये आत्तापर्यंत एकूण दोन वेळा राष्ट्रपती राजवट लावण्यात आली आहे.

* **पहिला कार्यकाळ : ३० एप्रिल १९७७ ते २२ जून १९७७** : पदस्थ मुख्यमंत्री ठाकूर राम लाल यांच्या नेतृत्वातील सरकार बरखास्त करून राष्ट्रपती राजवट लावून विधानसभा विसर्जित केली गेली. १९७७ च्या जून मध्ये निवडणूकीद्वारे नवी विधानसभा गठित होऊन सरकार स्थापना करण्यासाठी राष्ट्रपती राजवट उठविण्यात आली.
* **दुसरा कार्यकाळ : १५ डिसेंबर १९९२ ते ३ डिसेंबर १९९३** : उत्तर प्रदेशातील अयोध्या येथील बाबरी मस्जिद पाडल्याच्या पार्श्वभूमीवर कायदा व सुव्यवस्था राखण्यासाठी शांता कुमार यांचे सरकार बरखास्त करून विधानसभा विसर्जित करण्यात आली. व एक वर्षाने परिस्थिती शमल्यानंतर निवडणूकीद्वारे नवी विधानसभा गठित होऊन सरकार स्थापना करण्यासाठी राष्ट्रपती राजवट उठविण्यात आली.

## बाह्य दुवे
* हिमाचल सरकारचे संकेतस्थळ


वर्ग:भारतामधील राज्यांचे मुख्यमंत्री
रवींद्र नारायण रवी

**रवींद्र नारायण रवी** (जन्म ३ एप्रिल १९५२) हे तामिळनाडूचे वर्तमान आणि १ वे राज्यपाल म्हणून कार्यरत असलेले भारतीय राजकारणी आणि माजी सरकारी अधिकारी आहेत. त्यांनी १ ऑगस्ट २०१९ ते ९ सप्टेंबर २०२१ पर्यंत नागालँडचे १८ वे राज्यपाल म्हणून काम केले आहे.

## कारकीर्द 
रवींद्र नारायण रवी यांचा जन्म बिहारमधील पाटणा येथे झाला १९७४ मध्ये  त्यांनी भौतिकशास्त्रात पदव्युत्तर पदवी पूर्ण केली. पत्रकारितेत काही काळ काम केल्यानंतर ते भारतीय पोलीस सेवेत १९७६ मध्ये रुजू झाले आणि केरळ राज्यात त्याची नेमणूक करण्यात आली. त्यांनी केरळमध्ये जिल्ह्यांसह विविध पदांवर आणि नंतर देशाच्या विविध भागात विविध पदांवर काम केले.

त्यांनी केंद्रीय अन्वेषण विभाग (CBI), गुप्तचर विभाग (IB) यामध्ये विविध पदांवर महत्त्वाची भूमिका बजावली आहे. त्यांनी वांशिक बंडखोरींनी प्रभावित भागात संघर्ष निराकरणात महत्त्वपूर्ण भूमिका बजावली आहे आणि अनेक सशस्त्र बंडखोर गटांना शांततेत आणले आहे.

२०१२ मध्ये सरकारी सेवेतून निवृत्त झाल्यानंतर त्यांनी राष्ट्रीय दैनिकांमध्ये नियमित स्तंभलेखन केले.

पंतप्रधान कार्यालयातील संयुक्त गुप्तचर समितीचे अध्यक्ष म्हणून त्यांची नियुक्ती करण्यात आली, जिथे गुप्तचर समुदायाचे प्रमुख म्हणून त्यांनी देशाच्या राष्ट्रीय सुरक्षा गरजा पूर्ण करण्यासाठी समितींना समन्वय आणि मार्गदर्शन केले.

ऑगस्ट २०१४ मध्ये त्यांची नागा शांतता चर्चेसाठी केंद्राचे संवादक म्हणून नियुक्ती करण्यात आली होती.

ऑक्टोबर २०१८ मध्ये त्यांची उप-राष्ट्रीय सुरक्षा सल्लागार म्हणून नियुक्ती करण्यात आली होती.

त्यांनी १ ऑगस्ट २०१९ ते १६ सप्टेंबर २०२१ पर्यंत नागालँडचे राज्यपाल म्हणून काम केले. भारताच्या माननीय राष्ट्रपतींनी त्यांची तामिळनाडूचे राज्यपाल म्हणून नियुक्ती केली आहे आणि १८ सप्टेंबर २०२१ रोजी तामिळनाडूचे १५ वे राज्यपाल म्हणून पदभार स्वीकारला आहे. नुकतेच त्यांना पश्चिम बंगाल चे राज्यपाल म्हणून नियुक्त केले गेले आहे .
## संदर्भ 
वर्ग:तमिळनाडूचे राज्यपाल
वर्ग:मेघालयचे राज्यपाल
वर्ग:नागालँडचे राज्यपाल
वर्ग:पुरुष चरित्रलेख
वर्ग:इ.स. १९५२ मधील जन्म
वर्ग:भारतीय राजकारणी
माळवी भाषा

माळवी ही भारतातील माळवा प्रदेशातील भाषा आहे.  माळवा हे भारत भूमीचे हृदय म्हणून प्रसिद्ध आहे.  भिली भाषेचा माळवीवर सर्वाधिक प्रभाव आहे.  माळवा प्रदेशाचे क्षेत्रफळ खूप विस्तृत आहे.  माळव्याच्या पूर्वेला बेतुआ नदी, वायव्येला चंबळ आणि दक्षिणेला नर्मदा नदीच्या दरम्यानचा प्रदेश आहे.  माळवा प्रदेश हा मध्य प्रदेश आणि राजस्थानमधील सुमारे वीस जिल्ह्यांमध्ये विस्तारीत आहे.  या भागातील दोन कोटींहून अधिक रहिवासी माळवी आणि तिच्या विविध बोल्या बोलतात.

उज्जैनी (उज्जैन, धार, इंदूर, देवास, शाजापूर, सिहोर जिल्हा), रजवाडी (रतलाम, मंदसौर, नीमच जिल्हा), उमठवाडी (राजगढ जिल्हा) आणि सोंधवाडी (झालावाड जिल्हा) या माळवीच्या बोल्या आहेत.  उज्जैनी ही प्रतिष्ठीत बोली आहे, कधी कधी तिला स्वतंत्र भाषा म्हणूनही संबोधले जाते. मालवी चि भोयरी बोली बैतूल, छिंदवाडा आणि वर्धा जिल्ह्यात बोलली जाते.

सुमारे ७५% पेक्षा अधिक माळवी भाषिक हिंदीमध्ये सहज संभाषण करू शकतात, जी मध्य प्रदेश राज्याची अधिकृत भाषा आहे आणि हिंदीसारख्या भाषेची द्वितीय भाषा म्हणून सुमारे ४०% साक्षरता दर आहे. या भाषेत अनेक अप्रकाशित साहित्य आहेत.

वर्ग:ISO language articles citing sources other than Ethnologue
वर्ग:भारतामधील भाषा
गंगा प्रसाद

**गंगा प्रसाद** हे एक भारतीय राजकारणी आहेत जे सध्या सिक्कीम राज्याचे राज्यपाल आणि मेघालयचे माजी राज्यपाल आहेत. ते बिहार विधान परिषदेचे सदस्य होते आणि राष्ट्रीय जनता दलाच्या सरकारच्या काळात विरोधी पक्षनेते होते. बिहारमधील एनडीएच्या काळात त्यांनी बिहार विधान परिषदेचे नेतेपदही भूषवले होते. ते जनसंघाशी जोडले गेले आणि आजपर्यंत त्याच विचारधारेशी संबंधित आहेत. ते आर्य समाजाचे अनुयायी आहेत आणि त्यांनी बिहार आर्य समाज प्रतिनिधी सभा विभागाचे प्रधान (प्रमुख) म्हणून काम केले आहे. राजकीय वर्तुळात ते 'गंगा बाबू' या नावाने प्रसिद्ध आहेत.
## संदर्भ 
वर्ग:मेघालयचे राज्यपाल
वर्ग:सिक्कीमचे राज्यपाल
वर्ग:मणिपूरचे राज्यपाल
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:इ.स. १९३९ मधील जन्म
वर्ग:भारतीय राजकारणी
हिमाचल प्रदेश विधानसभा

**हिमाचल प्रदेश विधानसभा** हे भारताच्या हिमाचल प्रदेश राज्याच्या विधिमंडळाचे एकमेव सभागृह एक आहे. ६८ आमदारसंख्या असलेल्या हिमाचल प्रदेश विधानसभेचे कामकाज सिमला शहरामधून चालते. भारतीय जनता पार्टीचे विपिन सिंह परमार हे विधानसभेचे सभापती असून मुख्यमंत्री सुखविंदर सिंह सुक्खू विधानसभेचे नेते तर भाजपा पक्षाचे जयराम ठाकुर विरोधी पक्षनेते आहेत.

भारताच्या इतर विधिमंडळांप्रमाणे हिमाचल प्रदेश विधानसभेचा कालावधी ५ वर्षांचा असतो व आमदारांची निवड निवडणुकीद्वारे होते. सरकार स्थापनेसाठी राजकीय पक्षाला अथवा राजकीय आघाडीकडे ३१ जागांचे बहुमत असणे अनिवार्य आहे. विद्यमान 14वी विधानसभा 2022 सालच्या निवडणुकीनंतर अस्तित्वात आली. ह्या निवडणुकीत :en:UPA चा सदस्य असलेल्या भारतीय राष्ट्रीय कांग्रेसने 44 जागांवर विजय मिळवून सरकार स्थापन केले.

## सद्य विधानसभेची रचना
**सरकार**
*  भारतीय राष्ट्रीय काँग्रेस (४३)

**विरोधी पक्ष **
*  भारतीय जनता पार्टी (२२)

**इतर**
*  मार्क्सवादी कम्युनिस्ट पक्ष (१)
*  अपक्ष (२)

## बाह्य दुवे
*अधिक माहिती

वि
वर्ग:राज्यानुसार विधानसभा
वर्ग:हिमाचल प्रदेश विधानसभा
गणेशी लाल

**गणेशी लाल** (जन्म १ मार्च १९४१) हे भारतीय राजकारणी आणि ओडिशाचे विद्यमान राज्यपाल आहेत.

## वैयक्तिक जीवन 
प्राध्यापक लाल यांचा जन्म सिरसा, हरियाणा येथे १ मार्च १९४१ रोजी झाला आणि त्यांनी इंग्रजी विषयात पदवी प्राप्त केली आहे . पुढे त्यांनी गणितात पदव्युत्तर पदवी मिळवली. ते अभ्यासात हुशार होते आणि एफए, बीए आणि एमए वर्गात प्रथम श्रेणीत प्रथम उत्तिर्ण झाले आणि त्यांनी सुवर्णपदकही मिळवले आहे. 

शिक्षण पूर्ण केल्यानंतर, त्यांनी शिक्षण क्षेत्रात काम केले आणि १९६४ ते १९९१ दरम्यान हरियाणाच्या विविध सरकारी महाविद्यालयांमध्ये प्राध्यापक म्हणून काम केले.

## राजकीय पार्श्वभूमी 
१९६२ पासून, प्रा. लाल हे राष्ट्रीय स्वयंसेवक संघाशी सक्रियपणे संबंधित आहेत आणि राष्ट्रीय स्वयंसेवक संघाच्या हिसार, रोहतक प्रांतामध्ये त्यांनी विविध पदांवर काम केले आहे.

प्रा. लाल यांची राजकीय कारकीर्द भारतीय जनता पक्षाच्या (भाजप) तळागाळातील संघटनांपासून सुरू झाली आहे. ते हरियाणा भाजपचे माजी प्रदेशाध्यक्ष, अखिल भारतीय विद्यार्थी परिषद, हरियाणाचे माजी अध्यक्ष आणि भाजप शिस्त समितीचे माजी राष्ट्रीय अध्यक्ष होते. १९७६ मध्ये देशात आणीबाणीच्या काळात प्रा.लाल यांना तुरुंगात पाठवण्यात आले होते. रामजन्मभूमी आंदोलनातही त्यांनी सक्रिय सहभाग घेतला होता.

गणेशी लाल १९९६ मध्ये सिरसा मतदारसंघातून आमदार म्हणून निवडून आले आणि १९९६-९९ मध्ये हरियाणा विकास पक्ष (HVP)-भाजप सरकारमध्ये मंत्रीही होते.

## संदर्भ 
वर्ग:ओडिशाचे राज्यपाल
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:इ.स. १९४१ मधील जन्म
वर्ग:भारतीय राजकारणी
इंग्लंड महिला क्रिकेट संघाचा ऑस्ट्रेलिया दौरा, २०२१-२२

इंग्लंड राष्ट्रीय महिला क्रिकेट संघाने जानेवारी-फेब्रुवारी २०२२ दरम्यान महिला ॲशेस मालिका खेळण्यासाठी ऑस्ट्रेलियाचा दौरा केला. महिला ॲशेस मालिकेत एक महिला कसोटी सामना, तीन महिला आंतरराष्ट्रीय एकदिवसीय सामने आणि तीन महिला आंतरराष्ट्रीय ट्वेंटी२० सामने खेळवले गेले. ॲशेस मालिकेचा विजेता गुणपद्धतीने ठरविण्यात आला. मागील महिला ॲशेस मालिका २०१९ मध्ये ऑस्ट्रेलियाने १२-४ अश्या फरकाने जिंकली होती. ॲशेस मालिकेसोबतच दोन्ही देशांच्या अ संघांनी देखील सहा मर्यादित षटकांचे सामने खेळले. 

कोव्हिड-१९च्या विलगीकरण्याच्या नियमांमुळे ॲशेस मालिका २८ जानेवारी ऐवजी २० जानेवारी पासून सुरू झाली. १७ जानेवारी २०२२ रोजी क्रिकेट ऑस्ट्रेलियाने जाहीर केले ही महिला ॲशेसमध्ये प्रथमच पंच निर्णय पुनरावलोकन प्रणालीचा उपयोग करण्यात येईल. कसोटीत विजय झाल्यास ४ गुण, कसोटी अनिर्णित सुटल्यास २ गुण तर मर्यादित षटकांच्या सामन्यातल्या विजयांसाठी २ गुण अशी गुणांची विभागणी केली गेली. ऑस्ट्रेलिया महिलांनी पहिली ट्वेंटी२० जिंकत मालिकेत आघाडी घेतली. दुसरा ट्वेंटी२० सामना ४.१ षटकांनंतर आलेल्या पावसाच्या व्यत्ययामुळे रद्द करावा लागला. तसेच तिसरा ट्वेंटी२० सामना देखील पावसामुळे रद्द केला गेला. त्यामुळे तीन सामन्यांची महिला ट्वेंटी२० मालिका ऑस्ट्रेलियाने १-० ने जिंकली तर ॲशेस मालिकेत ४ गुणांसह आघाडी घेतली.

एकमेव महिला कसोटी सामन्यामध्ये शेवटच्या दिवशी इंग्लंड महिलांना २५७ धावांचे लक्ष्य मिळाले होते. ७ गडी शिल्ल्क असताना अखेरच्या दहा षटकांमध्ये ४५ धावांची गरज असताना इंग्लंडचे फटाफट गडी बाद व्हायला सुरुवात झाली. शेवटच्या १२ चेंडूंमध्ये १२ धावांची गरज अश्या थरारक झालेल्या महिला कसोटीत इंग्लंडने पराभव टाळला व एकमेव महिला कसोटी अनिर्णित सुटली. इंग्लंडची कर्णधार हेदर नाइट हिने झळकावलेल्या अप्रतिम शतकाच्या जोरावर तिला सामनावीर घोषित करण्यात आले. एकमेव कसोटी अनिर्णित सुटल्याने ऑस्ट्रेलियाने ६ गुणांसह ॲशेसमध्ये आघाडी कायम ठेवली. 

पहिला महिला वनडे सामना जिंकून ऑस्ट्रेलियाने महिला ॲशेस मालिका राखली. पहिल्या वनडे सामन्यातील विजयामुळे ऑस्ट्रेलियाला महिला ॲशेसमध्ये ८-४ अश्या गुणांनी अजेय बढत मिळाली. 

## सराव सामने
### ३५ षटकांचा सामना:इंग्लंड अ वि इंग्लंड
### २० षटकांचा सामना:इंग्लंड अ वि इंग्लंड
### २० षटकांचा सामना:इंग्लंड अ वि इंग्लंड
### २० षटकांचा सामना:ऑस्ट्रेलिया अ वि इंग्लंड अ
### २० षटकांचा सामना:ऑस्ट्रेलिया अ वि इंग्लंड अ
### २० षटकांचा सामना:ऑस्ट्रेलिया अ वि इंग्लंड अ
### ५० षटकांचा सामना:ऑस्ट्रेलिया अ वि इंग्लंड अ
### ५० षटकांचा सामना:ऑस्ट्रेलिया अ वि इंग्लंड अ
### ५० षटकांचा सामना:ऑस्ट्रेलिया अ वि इंग्लंड अ
## महिला आंतरराष्ट्रीय ट्वेंटी२० मालिका
### १ला सामना
### २रा सामना
### ३रा सामना
## महिला कसोटी मालिका
### एकमेव महिला कसोटी
## महिला आंतरराष्ट्रीय एकदिवसीय मालिका
### १ला सामना
### २रा सामना
### ३रा सामना
वर्ग:इ.स. २०२२ मधील क्रिकेट
वर्ग:इंग्लंड महिला क्रिकेट संघाचे ऑस्ट्रेलिया दौरे
ऑस्ट्रेलिया
वर्ग:महिला क्रिकेट
कंभमपती हरी बाबू

**कमभमपती हरी बाबू** हे एक भारतीय राजकारणी आणि मिझोरामचे विद्यमान राज्यपाल आहेत. ते विशाखापट्टणम (लोकसभा मतदारसंघ), आंध्र प्रदेश येथून १६ व्या लोकसभेचे खासदार होते. २०१४ च्या भारतीय सार्वत्रिक निवडणुकीत त्यांनी भारतीय जनता पक्षाचे उमेदवार म्हणून विजय मिळवला. ते आंध्र प्रदेशसाठी भारतीय जनता पक्षाचे माजी प्रदेशाध्यक्ष आहेत.

## संदर्भ 
वर्ग:मिझोरमचे राज्यपाल
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:इ.स. १९५३ मधील जन्म
वर्ग:भारतीय राजकारणी
वर्ग:१६ वी लोकसभा सदस्य
गुरुमित सिंग

**लेफ्टनंट जनरल गुरूमित सिंग**  हे भारतीय लष्कराचे माजी उपप्रमुख आहेत जे सध्या उत्तराखंडचे राज्यपाल म्हणून कार्यरत आहेत.

## संदर्भ 
वर्ग:उत्तराखंडचे राज्यपाल
वर्ग:पुरुष चरित्रलेख
वर्ग:इ.स. १९५६ मधील जन्म
वर्ग:भारतीय राजकारणी
केंद्रीय संस्कृत विद्यापीठ

**केंद्रीय संस्कृत विद्यापीठ**, पूर्वी राष्ट्रीय संस्कृत संस्थान, संस्कृतचा प्रचार करण्यासाठी नवी दिल्ली, भारत येथे स्थित एक केंद्रीय विद्यापीठ आहे.

## संदर्भ 
वर्ग:संस्कृत विद्यापीठे
वर्ग:भारतातील केंद्रीय विद्यापीठे
अनुसुइया उईके

**अनुसुइया उईके** (जन्म १० एप्रिल १९५७) एक राजकारणी आहेत आणि सध्या छत्तीसगढच्या राज्यपाल म्हणून कार्यरत आहेत. भारतीय राष्ट्रीय काँग्रेसकडून १९८५ च्या मध्य प्रदेश विधानसभेच्या निवडणुकीत दमुआ येथून मध्य प्रदेश विधानसभेवर त्या निवडून आल्या होत्या.  अर्जुन सिंह मंत्रिमंडळात त्या महिला आणि बालविकास मंत्री होत्या. २००६ मध्ये त्या मध्य प्रदेशातून राज्यसभेच्या सदस्य होत्या.

१६ जुलै २०१९ रोजी ह्यांची छत्तीसगड राज्याच्या राज्यपालपदी नियुक्ती झाली.

## संदर्भ 
वर्ग:छत्तीसगढचे राज्यपाल
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:इ.स. १९५७ मधील जन्म
वर्ग:भारतीय राजकारणी
श्रीवल्ली (तेलुगू गीत)

**श्रीवल्ली** हे पुष्पा: द राइज (२०२१) या तेलुगू चित्रपटातील एक गीत आहे. चित्रपटाचे दिग्दर्शन सुकुमार यांनी केले आहे आणि यामध्ये अल्लू अर्जुन, रश्मिका मंदान्ना आणि फहद फासिल यांच्या प्रमुख भूमिका आहेत.

हे गाणे देवी श्री प्रसाद यांनी संगीतबद्ध केले तर चंद्रबोस यांनी ते लिहिले आहे. चित्रपटाचे मूळ गाणे तेलुगूमध्ये आहे, जे सिड श्रीराम यांनी गायले. मल्याळम, तमिळ, हिंदी आणि कन्नडमध्ये या भाषांमध्येही हे गाणे तयार केले गेले. हे गाणे सिड श्रीराम यांनी चार भाषांमध्ये तर जावेद अली यांनी हिंदीत गायले. या सर्वच भाषांमध्ये हे गाणे प्रचंड गाजले. 

अल्लू अर्जुन आणि रश्मिका मंदान्ना यांच्यावर हे गाणे चित्रित झाले आहे. हे गाणे म्हणजे पुष्पाराज या नायकाच्या श्रीवल्ली या नायिकेबद्दल असणाऱ्या भावनांची अभिव्यक्ती आहे.

हे गाणे प्रचंड गाजले असून या गाण्यासाठी या चित्रपटाचे खूप कौतुक झाले. हा चित्रपट मूळ तेलुगुपेक्षा हिंदीत जास्त लोकप्रिय झाला. या गाण्याने देशभरातील लोकांना प्रभावित केले. या गाण्याने अनेक विक्रम मोडले. गाणे प्रसिद्ध झाल्यावर लगेच ट्विटरवर लगेच "श्रीवल्ली"चा ट्रेंड सुरू झाला. 

## प्रतिसाद 
चित्रपटामधील रश्मिका मंदान्नाच्या 'श्रीवल्ली' या व्यक्तिरेखेला भरपूर प्रसिद्धी मिळाली. या गाण्याने अनेक विक्रम मोडले. गाणे प्रसिद्ध झाल्यावर लगेच ट्विटरवर लगेच "श्रीवल्ली"चा  ट्रेंड सुरू झाला. लोकांनी त्याचे भरपूर कौतुक केले. 

विविध समाजमाध्यमांवर या गाण्याचे अनेक व्हिडीओ तयार केले गेले. भारतीय क्रिकेट संघातील स्टार क्रिकेट खेळाडू ईशान किशन आणि सूर्य कुमार यादव गाण्यावर नाचताना दिसले.

## संदर्भ 
वर्ग:तेलुगू गीत
वर्ग:जावेद अलींची गाणी
पी.एस. श्रीधरन पिल्लई

**पी.एस. श्रीधरन पिल्लई** (जन्म १ डिसेंबर १९५४) हे एक भारतीय राजकारणी, वकील आणि लेखक आहेत, जे सध्या गोवा राज्याचे १९ वे राज्यपाल म्हणून कार्यरत आहेत. त्यांनी मिझोरमचे राज्यपाल म्हणूनही काम पाहिले होते. याशिवाय, ते यापूर्वी अनेक वेळा केरळ राज्यासाठी भारतीय जनता पक्षाचे अध्यक्ष होते.

## प्रारंभिक जीवन 
श्री पिल्लई यांनी पंडालम एनएसएस कॉलेजमधून कला शाखेत पदवी प्राप्त केली आहे. ते कॉलेज युनियनचे निवडून आलेले पदाधिकारी होते.  नंतर, त्यांनी कालिकत लॉ कॉलेजमधून १९७८ मध्ये कायद्याची पदवी घेतली. लॉ कॉलेजमधील त्यांच्या कार्यकाळात, श्री पिल्लई त्यांच्या कार्यकाळातील कॉलेज मॅगझिनचे संपादक होते, ज्याने आणीबाणी आणि इंदिरा गांधी सरकारचा निषेध केला होता, त्या वेळी त्याबद्दल खूप चर्चा झाली होती. 

## राजकीय कारकीर्द 
* राज्य संयोजक, लोक तांत्रिक युवा मोर्चा
* लोकसंघर्ष समितीचे कार्यकर्ते आणि त्यांच्या विद्यार्थी संघटनेचे नेते (आणीबाणी विरोधी आंदोलन)
* जिल्हाध्यक्ष, प्रदेश सचिव – युवा मोर्चा (१९८० नंतर)
* अध्यक्ष, बार असोसिएशन, कोळिकोड (१९९५)
* व्यवस्थापकीय संपादक, जन्मभूमी मल्याळम दैनिक
* वरिष्ठ केंद्र सरकारचे स्थायी वकील, केरळ उच्च न्यायालय (सहायक सॉलिसिटर जनरल) - २००१-२००३
* CBI स्थायी वकील - केरळ उच्च न्यायालय (२००१-२००२)
* केरळ अध्यक्ष, आत्या-पाट्या स्पोर्ट्स असोसिएशन
* केरळ सल्लागार, बुद्धिबळ संघटना
* जिल्हाध्यक्ष, कबडी असोसिएशन
* राज्य अध्यक्ष, केरळ पब्लिशर्स अँड रायटर्स असोसिएशन
* जिल्हाध्यक्ष, मार्शल आर्ट्स
* भाजपचे राष्ट्रीय कार्यकारिणी सदस्य
* लक्षद्वीपसाठी भाजप केंद्रीय प्रभारी (लक्षद्वीपमध्ये भाजपची स्थापना)
* जिल्हाध्यक्ष (केरळ राज्य भाजपा)
* प्रदेश सचिव (केरळ राज्य भाजपा)
* प्रदेश सरचिटणीस (केरळ राज्य भाजपा)
* उपाध्यक्ष आणि प्रवक्ता (केरळ राज्य भाजपा)
* अध्यक्ष (केरळ राज्य भाजपा २००३-२००६ आणि २०१८-२०१९)
* मिझोरामचे २१वे राज्यपाल (५ नोव्हेंबर २०१९ ते १४ जुलै २०२१).

## संदर्भ 
वर्ग:मिझोरमचे राज्यपाल
वर्ग:गोव्याचे राज्यपाल
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:इ.स. १९५४ मधील जन्म
वर्ग:भारतीय राजकारणी
ला. गणेशन

**ला. गणेशन अय्यर** (१६ फेब्रुवारी,  १९४५ - १५ ऑगस्ट, २०२५) हे भारतीय राजकारणी आणि २७ ऑगस्ट २०२१ पासून मणिपूरचे राज्यपाल होते. राज्यपाल होण्यापूर्वी ते तमिळनाडू भारतीय जनता पक्षाचे ज्येष्ठ नेते होते.

## प्रारंभिक जीवन 
त्यांचा जन्म १६ फेब्रुवारी १९४५ रोजी तामिळ ब्राह्मण कुटुंबातील इलाकुमिराकवन आणि अलामेलू यांचा मुलगा म्हणून झाला. लहान वयातच वडील गमावल्यानंतर भावाच्या जिव्हाळ्यात ते वाढले. त्यांनी राष्ट्रीय स्वयंसेवक संघामध्ये प्रवेश केला आणि लग्न न करता नोकरी सोडली आणि पूर्णवेळ कार्यकर्ता म्हणून सार्वजनिक जीवनात जगण्यास सुरुवात केली.
## मृत्यू 
मधुमेहामुळे त्यांच्या पायाला जखम झाली होती. यावर उपचार करण्यात आले होते. नंतर, घरी विश्रांती घेत असताना, ५ ऑगस्ट २०२५ रोजी, त्यांचा पाय सुन्न झाल्यामुळे ते बेशुद्ध अवस्थेत कोसळले.

८ ऑगस्ट २०२५ रोजी त्यांना चक्कर येणे आणि मळमळ होणे असे त्रास सुरू झाले. त्यांना चेन्नईतील थाउजंड लाइट्स येथील अपोलो रुग्णालयात दाखल करण्यात आले. वैद्यकीय चाचण्यांमध्ये त्यांच्या डोक्यात रक्ताची गुठळी असल्याचे दिसून आली. गुठळीच्या शस्त्रक्रियेनंतर, त्यांना आयसीयूमध्ये ठेवण्यात आले. परंतु १५ ऑगस्ट २०२५ रोजी त्यांचे निधन झाले. राज्यपाल पदावर असताना मृत्यू पावलेले ते नागालँडचे पहिले राज्यपाल होते.

## राजकीय कारकीर्द 
ते राज्यसभेचे माजी खासदार आहेत. त्यांनी माजी केंद्रीय मंत्री नजमा हेपतुल्ला यांच्या जागी मध्य प्रदेशातून राज्यसभेत खासदार म्हणून निवड करण्यात आली होती.

२२ ऑगस्ट २०२१ रोजी, त्यांची भारताचे राष्ट्रपती श्री राम नाथ कोविंद यांनी मणिपूरचे १७ वे राज्यपाल म्हणून नियुक्ती केली.

## संदर्भ 
वर्ग:मणिपूरचे राज्यपाल
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:इ.स. १९४५ मधील जन्म
वर्ग:भारतीय राजकारणी
गीता गोविंदम (तेलुगू चित्रपट)

**गीता गोविंदम** हा २०१८चा तेलुगू-भाषेतील रोमँटिक कॉमेडी चित्रपट आहे, जो परशुराम यांनी लिहिला आणि दिग्दर्शित केला. GA2 पिक्चर्स अंतर्गत बनी वास यांनी याची निर्मिती केली. चित्रपटात विजय देवरकोंडा आणि रश्मिका मंदाना हे प्रमुख भूमिकेत आहेत, तर सुब्बाराजू, राहुल रामकृष्ण आणि नागेंद्र बाबू सहाय्यक भूमिकेत आहेत.

१५ ऑगस्ट २०१८ रोजी प्रदर्शित झालेल्या या चित्रपटाने व्यावसायिक यश मिळवले. चित्रपटाला त्याचे दिग्दर्शन, कामगिरी आणि निर्मितीसाठी भरपूर प्रशंसा मिळाली.

## संदर्भ 
वर्ग:इ.स. २०१८ मधील तेलुगू चित्रपट
भारतातील संस्कृत विद्यापीठांची यादी

खालील भारतातील संस्कृत विद्यापीठांची यादी आहे जी केवळ संस्कृत विषयाच्या अभ्यासांवर केंद्रित आहेत.

वर्ग:संस्कृत विद्यापीठे
संस्कृत
किरिक पार्टी

**किरिक पार्टी** हा २०१६चा कन्नड भाषेतील रोमँटिक कॉमेडी चित्रपट आहे, जो ऋषभ शेट्टी यांनी दिग्दर्शित केला तर जी. एस. गुप्ता आणि रक्षित शेट्टी यांनी निर्मिती केली. यात रक्षित शेट्टी, रश्मिका मंदान्ना, संयुक्ता हेगडे आणि अच्युथ कुमार यांच्या प्रमुख भूमिका आहेत. अरविंद अय्यर, धनंजय रंजन, चंदन आचार आणि प्रमोद शेट्टी यांच्या सहाय्यक भूमिका आहेत. रक्षित शेट्टीने कथा लिहिली आणि द सेव्हन ऑड्स (ज्यात रक्षित शेट्टी, ऋषभ शेट्टी, अभिजित महेश, धनंजय रंजन, किरणराज के, चंद्रजीथ बेलिअप्पा यांचा समावेश आहे) या टीमसह पटकथा देखील लिहिली.

३० डिसेंबर २०१६ रोजी चित्रपट जगभरात प्रदर्शित झाला, ज्याला समीक्षकांचा सकारात्मक प्रतिसाद मिळाला. हा आतापर्यंतचा सर्वाधिक कमाई करणारा कन्नड चित्रपट बनला आणि २५०-दिवस १५ पेक्षा जास्त चित्रपटगृहांमध्ये तो चालला आणि मल्टिप्लेक्समध्ये ३६५-दिवस पूर्ण केले.

चित्रपटाने सर्वोत्कृष्ट कौटुंबिक मनोरंजनासाठी कर्नाटक राज्य चित्रपट पुरस्कार जिंकला, आणि ६४ व्या फिल्मफेअर अवॉर्ड्स दक्षिणमध्ये सात श्रेणींमध्ये नामांकन मिळाले, त्यापैकी पाच जिंकले. याला आयफा उत्सवममध्ये पाच पुरस्कार आणि सहाव्या दक्षिण भारतीय आंतरराष्ट्रीय चित्रपट पुरस्कारांमध्ये सात पुरस्कार मिळाले. या चित्रपटाचा तेलगूमध्ये किरक पार्टी या नावाने रिमेक करण्यात आला. 

## संदर्भ 
वर्ग:इ.स. २०१६ मधील कन्नड चित्रपट
रश्मिका मंदन्ना

**रश्मिका मंदन्ना** (जन्म:५ एप्रिल १९९६) ही एक भारतीय अभिनेत्री आणि मॉडेल आहे जी प्रामुख्याने तेलुगु आणि कन्नड भाषेतील चित्रपटांमध्ये काम करते. तिला फिल्मफेअर पुरस्कार दक्षिण आणि 'साउथ इंडियन इंटरनॅशनल मूव्ही अवॉर्ड्स' असे पुरस्कार मिळाले आहेत. किरिक पार्टी आणि गीता गोविंदम या सुपरहिट चित्रपटांमधील भूमिकांसाठी ओळखले जाते.

किरिक पार्टी (२०१६), अंजनी पुत्र (२०१७), चलो (२०१८), गीता गोविंदम (२०१८), यजमाना (२०१९), सरिलेरू नीकेव्वरू (२०२०), भीष्मा (२०२०), पोगारू (२०२१), आणि पुष्पा (२०२१) यांसारख्या अनेक यशस्वी व्यावसायिक चित्रपटांमध्ये तिने भूमिका केल्या आहेत.

ऑक्टोबर २०२१ मध्ये, तिने समंथा, विजय देवरकोंडा आणि यश यांना मागे टाकत, सोशल मीडियावर फोर्ब्सच्या भारतातील सर्वात प्रभावशाली अभिनेत्यांमध्ये अव्वल स्थान मिळवले.

## जीवन 
रश्मिका मंदान्नाचा जन्म ५ एप्रिल १९९६ रोजी कर्नाटकातील कोडागु जिल्ह्यातील विराजपेट येथे सुमन आणि मदन मंदान्ना यांच्या घरी झाला. तिने एम. एस. रमाय्या कॉलेज ऑफ आर्ट्स, सायन्स अँड कॉमर्स येथे मानसशास्त्र, पत्रकारिता आणि इंग्रजी साहित्यात पदवीचे शिक्षण घेतले.

किरिक पार्टी चित्रपटाच्या निर्मितीदरम्यान मंदन्ना आणि   सह-कलाकार रक्षित शेट्टी दरम्यान प्रेमास सुरुवात झाली. त्यांनी ३ जुलै २०१७ रोजी तिच्या गावी विराजपेट येथील एका खाजगी पार्टीत त्यांच्या साखरपुड्याची घोषणा केली. परंतु वैयक्तिक कारणाने त्यांनी सप्टेंबर २०१८ मध्ये त्यांची सोयरिक मोडली.

२०२० मध्ये मंदाना अभिनेता विजय देवरकोंडा यांच्याशी डेटिंग करत असल्याच्या अफवा पसरू लागल्या. ऑक्टोबर २०२५ मध्ये दोघांनी सोयरिक केली. २६ फेब्रुवारी २०२६ रोजी उदयपूर येथे पारंपरिक तेलुगू आणि कोडावा पद्धतीने त्यांचे लग्न झाले.

## कारकीर्द 
2016 मध्ये रश्मिकाने किरिक पार्टीमधून तिच्या अभिनयात पदार्पण केले, जो कन्नडमधील वर्षातील सर्वाधिक कमाई करणारा चित्रपट बनला. रश्मिकाच्या अभिनयाला अनेक समीक्षकांकडून प्रशंसा मिळाली. या भूमिकेसाठी तिने सर्वोत्कृष्ट पदार्पण अभिनेत्रीचा SIIMA पुरस्कार जिंकला. 2017 मध्ये चमक या चित्रपटाती भूमिकेसाठी तिला 65 व्या फिल्मफेर अवॉर्ड्स साऊथमध्ये सर्वोत्कृष्ट अभिनेत्री - कन्नडसाठी फिल्मफेअर पुरस्कारासाठी नामांकन मिळाले.

2018 मध्ये, तिने विजय देवरकोंडा सोबत गीता गोविंदममध्ये काम केले. हा चित्रपट प्रचंड यशस्वी झाला. रोमँटिक कॉमेडीमधील एका निर्दयी स्त्रीच्या तिच्या चित्रणाची भारतीय चित्रपटसृष्टीतील नेहमीच्या घडामोडींना उद्ध्वस्त केल्याबद्दल प्रशंसा केली गेली. 2020 मध्ये, रश्मिकाने महेश बाबू सोबत तेलुगु चित्रपट सरिलेरू नीकेव्वरु मध्ये अभिनय केला, जो सर्वाधिक कमाई करणाऱ्या तेलगू चित्रपटांपैकी एक बनला.

रश्मिका 'बंगलोर टाइम्स 25 मोस्ट डिझायरेबल वूमन ऑफ 2016' मध्ये 24 व्या स्थानावर होती आणि 'बंगलोर टाइम्स 2017च्या 30 मोस्ट डिझायरेबल वूमन'ची विजेती आहे. ऑक्टोबर 2021 मध्ये, तिने समंथा, विजय देवरकोंडा आणि यश यांना मागे टाकत, सोशल मीडियावर फोर्ब्सच्या भारतातील सर्वात प्रभावशाली अभिनेत्यांमध्ये अव्वल स्थान मिळवले.

## अभिनय सूची
### संगीत वीडियो 
## संदर्भ 
वर्ग:इ.स. १९९६ मधील जन्म
वर्ग:कन्नड चित्रपट अभिनेत्री
वर्ग:तेलुगू चित्रपट अभिनेत्री
वर्ग:हिंदी चित्रपट अभिनेत्री
जगदीप धनखड

**जगदीप धनखड** (जन्म १८ मे १९५१) हे भारताचे १४ वे उपराष्ट्रपती होते. ते भारतीय जनता पक्षाचे सदस्य आहेत. याआधी त्यांनी पश्चिम बंगालचे राज्यपाल म्हणून काम पाहिले होते.

## प्रारंभिक जीवन आणि शिक्षण 
धनखर यांचा जन्म १८ मे १९५१ रोजी राजस्थान राज्यातील किठाना या छोट्या गावात झाला.  धनखर यांनी किठाणा गावच्या शाळेत प्राथमिक शिक्षण पूर्ण केले. त्यांनी आपले शालेय शिक्षण सैनिक स्कूल, चित्तौडगढ येथून पूर्ण केले आणि त्यानंतर राजस्थान विद्यापीठ, जयपूरमधून पदवी प्राप्त केली. धनखर यांनी १९७९ मध्ये सुदेश धनखड यांच्याशी लग्न केले आणि त्यांना कामना ही मुलगी आहे.

## कारकीर्द 
१९९० पासून, धनखड हे प्रामुख्याने भारताच्या सर्वोच्च न्यायालयात वकीली करत होते. जनता दलाचे पक्षाकडून ९व्या लोकसभेत १९८९-९१ दरम्यान राजस्थानमधील झुनझुनू (लोकसभा मतदारसंघ) येथून ते खासदार होते. ते १९९३-९८ दरम्यान राजस्थानच्या १० व्या विधानसभेत किशनगड, राजस्थान येथून विधानसभेचे माजी सदस्य (आमदार) होते आणि राजस्थान हायकोर्ट बार असोसिएशन, जयपूरचे माजी अध्यक्ष. ३० जुलै २०१९ रोजी राष्ट्रपती रामनाथ कोविंद यांनी त्यांची पश्चिम बंगालचे राज्यपाल म्हणून नियुक्ती केली. नंतर १७ जुलै २०२२ रोजी राष्ट्रीय लोकशाही आघाडीकडून उपराष्ट्रपती पदासाठी उमेदवार म्हणून नामनिर्देशित झाल्यानंतर त्यांनी राज्यपालपदाचा राजीनामा दिला. २१ जुलै २०२५ रोजी भारताचे उपराष्ट्रपती धनखर यांनी प्रकृतीच्या कारणास्तव आपल्या पदाचा राजीनामा दिला आहे.. संसदेचे अधिवेशन सुरू असताना राजीनामा देणारे धनखड हे पहिले उपराष्ट्रपती आहेत.

## हे सुद्धा पहा 
* पश्चिम बंगालचे राज्यपाल
* भारतीय उपराष्ट्रपती निवडणूक, २०२२
* भारताच्या उपराष्ट्रपतींची यादी

## संदर्भ 
वर्ग:पश्चिम बंगालचे राज्यपाल
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:इ.स. १९५१ मधील जन्म
वर्ग:भारतीय राजकारणी
वर्ग:भारताचे उपराष्ट्रपती
कळंब (उस्मानाबाद)

** कळंब** हे भारतातील महाराष्ट्र राज्यातील उस्मानाबाद जिल्ह्यातील कळंब तालुक्यातील एक गाव आहे.

## हवामान
येथील हवामान उष्ण व कोरडे असून उन्हाळ्यात अतिउष्ण तर हिवाळ्यात अतिथंड असते. पावसाळ्यात मध्यम प्रमाणात पाऊस पडतो.

## संदर्भ
# व्हिलेजइन्फो.इन
#https://www.census2011.co.in/
#http://tourism.gov.in/
#https://www.incredibleindia.org/
#https://www.india.gov.in/topics/travel-tourism
#https://www.mapsofindia.com/

वर्ग:कळंब (उस्मानाबाद) तालुक्यातील गावे
वर्ग:उस्मानाबाद जिल्ह्यातील गावे
चिराग पाटील

## चित्रपट 
* राडा बॉक्स
* वजनदार
* निर्दय
* व्हॉट्सॲप लग्न
* असेही एकदा व्हावे
* दिल दोस्ती दीवानगी
* मराठी पाऊल पुढे

## मालिका 
* येक नंबर

वर्ग:मराठी दूरचित्रवाहिनी अभिनेते
वर्ग:इ.स. १९९३ मधील जन्म
वर्ग:पुरुष चरित्रलेख
वर्ग:हिंदी चित्रपट अभिनेते
वडगाव (सातारा)

**वडगाव** हे भारतातील महाराष्ट्र राज्यातील सातारा जिल्ह्यातील सातारा तालुक्यातील एक गाव आहे.

## हवामान
हे गाव समुद्रसपाटीपासून साधारणपणे ७०० मीटर उंचीवर वसलेले आहे. येथे उष्णकटिबंधीय वातावरण आहे. येथे पावसाळ्यात भरपूर पाऊस पडतो.वार्षिक पर्जन्यमान १०४२ मिलीमीटर आहे.हिवाळ्यात इथे सुखद गारवा असतो.सरासरी वार्षिक तापमान २४.४ अंश सेल्सियस आहे.येथील वाऱ्याचा सरासरी वेग २.८ मीटर प्रति सेकंद आहे.वाऱ्याचा कमाल वेग सुमारे १० मीटर प्रति सेकंद (३६ किमी/तास) आहे.हिवाळ्यात तापमान १०.९ अंश सेल्सियसपर्यंत खाली जाते तर उन्हाळ्यात ते ३७.६ अंश सेल्सियसपर्यंत वर चढते.

## संदर्भ
#https://villageinfo.in/
#https://www.census2011.co.in/
#http://tourism.gov.in/
#https://www.incredibleindia.org/
#https://www.india.gov.in/topics/travel-tourism
#https://www.mapsofindia.com/ 
#https://www.weather.gov/dvn/climategraphics?n=climategraphics
#https://www.weather-atlas.com/en/india-climate 

वर्ग:सातारा तालुक्यातील गावे
वर्ग:सातारा जिल्ह्यातील गावे
हेदर ग्रॅहाम

इवलेसे|हेदर ग्रॅहाम
**हेदर लुईस ग्रॅहाम** (१० मे, १९९६:ऑस्ट्रेलिया - ) ही च्या महिला क्रिकेट संघाकडून २०१९ पासून आंतरराष्ट्रीय क्रिकेट खेळणारी खेळाडू आहे. 

वर्ग:ऑस्ट्रेलियाच्या महिला क्रिकेट खेळाडू
वर्ग:इ.स. १९९६ मधील जन्म
वर्ग:स्त्री चरित्रलेख
अलाना किंग

**अलाना मरिया किंग** (२२ नोव्हेंबर, १९९५:ऑस्ट्रेलिया - ) ही च्या महिला क्रिकेट संघाकडून २०२२ पासून आंतरराष्ट्रीय क्रिकेट खेळणारी खेळाडू आहे. ही उजव्या हाताने फलंदाजी आणि लेगब्रेक गोलंदाजी करते.

वर्ग:ऑस्ट्रेलियाच्या महिला क्रिकेट खेळाडू
वर्ग:इ.स. १९९५ मधील जन्म
वर्ग:स्त्री चरित्रलेख
फेमिना मिस इंडिया साउथ

**फेमिना मिस इंडिया साउथ** ही दक्षिण भारतातील (आंध्र प्रदेश, कर्नाटक, केरळ, तामिळनाडू आणि तेलंगणा) राज्यांसाठी २००८ मध्ये स्थापन झालेली सौंदर्य स्पर्धा आहे. प्रत्येक दक्षिण भारतीय राज्यातील अंतिम विजेत्यांची घोषणा मिस साउथ इंडियाच्या अंतिम सोहळ्यात केली जाते. फेमिना मिस इंडिया स्पर्धेच्या महाअंतिम फेरीत पाच राज्यांतील प्रत्येक विजेते त्यांच्या राज्याचे प्रतिनिधित्व करतात. 

## संदर्भ 
वर्ग:सौंदर्य स्पर्धा
वर्ग:दक्षिण भारत
वर्ग:फेमिना मिस इंडिया
ख्रिश्चन डेमोक्रॅटिक युनियन (जर्मनी)

**ख्रिश्चन डेमोक्रॅटिक युनियन** () हा जर्मनी देशामधील एक प्रमुख राजकीय पक्ष आहे. आजच्या घडीला सामाजिक लोकशाहीवादी पक्ष जर्मन बुंडेश्टागमधील प्रमुख विरोधी पक्ष आहे. ह्या पक्षाची नेता आंगेला मेर्कल २००५ ते २०२१ दरम्यान जर्मनीची चान्सेलर होती.

दुसऱ्या महायुद्धानंतर १९४५ साली स्थापना झालेला ख्रिश्चन डेमोक्रॅटिक युनियन पक्ष आजच्या घडीला जर्मनीचा सामाजिक लोकशाहीवादी पक्षसह जर्मनीमधील प्रमुख पक्ष मानला जातो.

## पक्षाचे पदाधिकारी
### जर्मनीचे चान्सेलर
## बाह्य दुवे 
*  

वर्ग:जर्मनीमधील राजकीय पक्ष
वर्ग:इ.स. १९४५ मधील निर्मिती
श्रेया धन्वंतरी

**श्रेया धनवंतरी** (जन्म 30 नोव्हेंबर 1988) ही एक भारतीय अभिनेत्री आणि मॉडेल आहे जी हिंदी आणि तेलुगू भाषेतील चित्रपट आणि वेब मालिकांमध्ये काम करते. 2019 मध्ये तिने Amazon प्राइम व्हिडिओची वेब मालिका द फॅमिली मॅनमध्ये झोयाची भूमिका केली. त्यानंतर ती प्रसिद्धीझोतात आली. नंतर सोनी LIVच्या वेब मालिका स्कॅम 1992 (2020) मधील पत्रकार सुचेता दलालची तिची भूमिका प्रचंड लोकप्रिय झाली.

श्रेयाला टाइम्स ऑफ इंडियाच्या "मोस्ट डिझायरेबल वुमन लिस्ट" मध्ये  स्थान दिले गेले. 2020 मध्ये ती यादीत 43 व्या क्रमांकावर होती. तिने मोठमोठ्या लोकप्रिय ब्रँड्ससोबत जाहिराती केल्या आहेत. 

## कारकीर्द 
धन्वंतरीने फेमिना मिस इंडिया साउथ 2008 मध्ये भाग घेतला तेव्हा ती तिसऱ्या वर्षाची अभियांत्रिकी विद्यार्थिनी होती. तिने या स्पर्धेत प्रथम क्रमांक पटकावला. त्यानंतर तिने मिस इंडिया 2008 मध्ये अंतिम फेरीत भाग घेतला.

मिस इंडिया 2008 नंतर लगेचच, तिला जोश आणि स्नेहा गीतम सारख्या तेलगू चित्रपटात भूमिका ऑफर करण्यात आली. तिने इमरान हाश्मी सोबत व्हाय चीट इंडिया या चित्रपटातून बॉलिवूडमध्ये पदार्पण केले. 

तिने फेड टू व्हाईट नावाचे पुस्तकही लिहिले आहे.

2019 मध्ये, तिने सीझन 1 साठी द फॅमिली मॅन या अॅमेझॉन प्राइम वेब मालिकामध्ये झोयाची भूमिका केली आणि अॅमेझॉन प्राइम वरील सीझन 2 (जून 2021) मध्ये भूमिका सुरू ठेवली. 2020 मध्ये, तिने वेबसीरिज स्कॅम 1992 मध्ये सुचेता दलालची भूमिका केली. 2021 मध्ये, धन्वंतरी अॅमेझॉन प्राइम वेब सिरीज मुंबई डायरी 26/11 मध्ये मानसीची भूमिका साकारताना दिसत आहे. निखिल अडवाणी दिग्दर्शित आणि एमे एंटरटेनमेंट निर्मित, यात कोंकणा सेन शर्मा, मोहित रैना आणि टीना देसाई यांच्याही प्रमुख भूमिका आहेत.

## संदर्भ 
वर्ग:इ.स. १९८८ मधील जन्म
वर्ग:हिंदी चित्रपट अभिनेत्री
वर्ग:तेलुगू चित्रपट अभिनेत्री
वर्ग:स्त्री चरित्रलेख
तारा (रामायण)

**तारा** ही किष्किंधाची राणी आणि वानर राजा वालीची पत्नी आहे. हिंदू महाकाव्य रामायणात तिचा उल्लेख आढळतो. विधवा झाल्यानंतर तिला प्रथेनुसार वालीचा धाकटा भाऊ सुग्रीवाची राणी बनावे लागते. 

ताराची बुद्धिमत्ता, चतुराई, धैर्य आणि तिचा पती वालीवरील तिच्या प्रेमाची प्रशंसा केली जाते. पंचकन्यांपैकी एक म्हणून तिचा गौरव केला जातो, ज्यांच्या नावाचे पठण केल्याने पाप दूर होते असे मानले जाते.

ताराचे वर्णन रामायणातील वानर वैद्य सुषेणाची मुलगी आणि नंतरच्या स्त्रोतांमध्ये, दुधाळ महासागराच्या मंथनातून उठणारी अप्सरा (अकाली अप्सरा) म्हणून केले आहे. तिने वालीशी लग्न केले आणि त्यांना अंगद नावाचा मुलगा झाला. वलीचा एका राक्षसाशी युद्धात मृत्यू झाला असे समजल्यानंतर, त्याचा भाऊ सुग्रीव राजा बनतो आणि ताराला राणी करतो; तथापि, वाली परत येतो आणि ताराला परत मिळवतो आणि त्याच्या भावावर विश्वासघाताचा आरोप ठेवून त्याला निर्वासित करतो. जेव्हा सुग्रीवाने वालीला द्वंद्वयुद्धासाठी आव्हान दिले, तेव्हा ताराने शहाणपणाने वालीला स्वीकार न करण्याचा सल्ला देते. कारण सुग्रीवाला रामाचा- रामायणाचा नायक आणि देव विष्णूचा अवतार - पाठिंबा असतो. पण वालीने तिचे ऐकले नाही, आणि रामाच्या बाणामुळे त्याचा मृत्यू झाला. रामायण आणि त्याचे नंतरचे रूपांतर ताराच्या विलापावर जोर देते. बहुतेक स्थानिक आवृत्त्यांमध्ये, तारा तिच्या पवित्रतेच्या सामर्थ्याने रामाला शाप देते. तर काही आवृत्त्यांमध्ये, रामाने तारा प्रभावित झाली आहे. 

सुग्रीव सिंहासनावर परत येतो परंतु आपला वेळ युद्धांमध्ये घालवतो आणि रामाला त्याची अपहरण झालेल्या पत्नी सीतेला परत मिळवून देण्याचे वचन पूर्ण करण्यात अपयशी ठरतो. तारा आता सुग्रीवची राणी आणि मुख्य मुत्सद्दी असते. तारा यावेळी सुग्रीवाच्या विश्वासघाताचा बदला म्हणून किष्किंड्याचा नाश करायला निघालेल्या  लक्ष्मणाला शांत केल्यानंतर सुग्रीवाशी रामाचा समेट करण्यात महत्त्वाची भूमिका बजावते. या घटनेनंतर रामायणात ताराचा उल्लेख केवळ अंगदाची आई आणि सुग्रीवाची राणी म्हणून केला जातो, कारण रामायणाची कथा किष्किंधापासून सीतेला परत मिळवण्यासाठी लंकेतील युद्धाकडे जाते.

इवलेसे|किष्किंधा राजवाड्यात लक्ष्मणाची तारा (डावीकडे), तिचा पती सुग्रीव (डावीकडून दुसरा) आणि हनुमान (उजवीकडे) यांच्याशी भेट होते

## संदर्भ 
वर्ग:रामायणातील व्यक्तिरेखा
वर्ग:हिंदू पुराणातील पतिव्रता
वर्ग:पंचकन्या
जर्मनीचा सामाजिक लोकशाहीवादी पक्ष

**जर्मनीचा सामाजिक लोकशाहीवादी पक्ष** () हा जर्मनी देशामधील एक प्रमुख राजकीय पक्ष आहे. १८६३ साली स्थापना झालेला हा जर्मनीमधील सर्वात जुना पक्ष असून मार्क्सवादी विचारसरणीचा तो जगातील सर्वप्रथम राजकीय पक्ष होता. आजच्या घडीला सामाजिक लोकशाहीवादी पक्ष जर्मन बुंडेश्टागमधील सत्ताधारी पक्ष आहे. ह्या पक्षाचे नेते ओलाफ शोल्त्स जर्मनीचे विद्यमान चान्सेलर आहेत.

१९३० च्या दशकामध्ये नाझी पक्ष व ॲडॉल्फ हिटलर जर्मनीवरील पकड घट्ट करीत असताना सामाजिक लोकशाहीवादी पक्षाने नाझींचा विरोध केला होता. ह्या कारणास्तव १९३३ साली ह्या पक्षावर बंदी घातली गेली व त्याच्या अनेक सदस्यांना तुरूंगात डांबण्यात आले होते. दुसऱ्या महायुद्धानंतर सामाजिक लोकशाहीवादी पक्षाचे कामकाज पुन्हा सुरू झाले. आजच्या घडीला ख्रिश्चन डेमोक्रॅटिक युनियन सह सामाजिक लोकशाहीवादी पक्ष जर्मनीमधील प्रमुख पक्ष मानला जातो.

## पक्षाचे पदाधिकारी
### जर्मनीचे राष्ट्राध्यक्ष
### जर्मनीचे चान्सेलर
## बाह्य दुवे 
*  

वर्ग:जर्मनीमधील राजकीय पक्ष
बुंडेश्टाग

**बुंडेश्टाग** () ही जर्मनी देशाची संसद आहे. येथील प्रतिनिधी मतदारांतर्फे थेट निवडून येतात. बुंडेश्टागची तुलना भारताच्या लोकसभा अथवा अमेरिकेच्या प्रतिनिधींचे सभागृह ह्यांच्यासोबत होऊ शकते. बुंडेश्टागवरील प्रतिनिधींचा कार्यकाळ ४ वर्षांचा असतो.

## बाह्य दुवे
* 

वर्ग:जर्मनीमधील राजकारण
प्रयागराज जिल्हा

*हा लेख प्रयागराज जिल्ह्याविषयी आहे. प्रयागराज शहराविषयीचा लेख येथे आहे.*
**प्रयागराज जिल्हा** (आधीचा अलाहाबाद जिल्हा किंवा इलाहाबाद ) हा भारताच्या उत्तर प्रदेश राज्यातील एक जिल्हा आहे.
याचे प्रशासकीय केंद्र प्रयागराज (आधीचे अलाहाबाद किंवा इलाहाबाद ) येथे आहे.
जिल्ह्याचे मुख्यालय अलाहाबाद आहे ज्याचे नाव बदलून प्रयागराज असे करण्यात आले त्याच वेळी जिल्ह्याचे नाव बदलले गेले.

## तालुके
* करछना
* कोरांव
* फूलपुर
* हंडिया
* सोरांव
* सदर
* मेजा
* बारा
## लोकसंख्या 
भारताच्या २०११ च्या जनगणनेनुसार जिल्ह्याची लोकसंख्या ५९,५४,३९१ आहे.

## संदर्भ 
वर्ग:प्रयागराज जिल्हा
वर्ग:उत्तर प्रदेशमधील जिल्हे
सावित्री आणि सत्यवान

**सावित्री आणि सत्यवान** हे हिंदू धर्मातील एक पौराणिक जोडपे आहे. हे जोडपे सावित्रीचे तिच्या पती सत्यवानावरील प्रेम आणि भक्तीसाठी ओळखले जाते. पौराणिक कथेनुसार, राजकुमारी सावित्रीने सत्यवान नावाच्या एका निर्वासित राजकुमाराशी लग्न केले, ज्याचा लवकर मृत्यू होईल अशी भविष्यवाणी झालेली असते. आख्यायिकेचा नंतरचा भाग सावित्रीच्या बुद्धी आणि प्रेमावर केंद्रित आहे, ज्याने तिच्या पतीला यमापासून वाचवले. 

उजवे|इवलेसे|275x275अंश|सत्यवानाला यमापासून वाचवणारी सावित्री (चित्र: १९२४) 

सावित्री आणि सत्यवान यांच्या कथेची सर्वात जुनी आवृत्ती महाभारताच्या वनपर्वात आढळते. मार्कंडेय ऋषींनी सांगितल्याप्रमाणे ही कथा महाभारतातील बहुगुणित कथनाच्या रूपात घडते. जेव्हा युधिष्ठिराने मार्कंडेयाला विचारले की, द्रौपदीच्या भक्तीशी जुळणारी अशी स्त्री आहे का, तेव्हा मार्कंडेयाने ही कथा सांगून उत्तर दिले.

श्रीअरविंद यांना या सावित्री आणि सत्यवान या कथेमध्ये फार मोठा अर्थ सामावला असल्याचे आढळले. त्यांनी या कथेचा आधार घेऊन त्यावर Savitri : A legend and a symbol नामक इंग्रजी भाषेतील सर्वात दीर्घ महाकाव्य लिहिले.

## संदर्भ 
वर्ग:हिंदू पौराणिक व्यक्ती
वर्ग:हिंदू पुराणातील पतिव्रता
निकोबार जिल्हा

**निकोबार जिल्हा**  हा बंगालच्या उपसागरात स्थित अंदमान आणि निकोबार बेटे या भारतीय केंद्रशासित प्रदेशातील ३ जिल्ह्यांपैकी एक आहे. मलक्का , कार निकोबार शहर हे जिल्ह्याचे मुख्यालय आहे. या जिल्ह्याचे क्षेत्रफळ १६४८किमी २ आहे.
## हे सुद्धा पहा 
* अंदमान आणि निकोबार
* अंदमान आणि निकोबार बेटांमधील जिल्हे
## संदर्भ 
वर्ग:अंदमान आणि निकोबार बेटांमधील जिल्हे
वर्ग:अंदमान आणि निकोबार द्वीपसमूह
चिरंजीवी

**चिरंजीवी** (संस्कृत: चिरञ्जीवि, IAST: ciranjīvi) हे हिंदू धर्मानुसार,  कलियुगाच्या अखेरपर्यंत पृथ्वीवर जिवंत राहणारे आठ अमर आहेत. चिरंजीवी या संस्कृत शब्दाचा अर्थ “अमर” आहे, पण तो “शाश्वत” या अर्थी नाही. हा शब्द "चिरम" (दीर्घ) आणि जीवी (जिवंत) यांचे एकत्रीकरण आहे.

## व्युत्पत्ती आणि शास्त्राचा संदर्भ 
"चिरंजीवी" शब्द चिरम, किंवा 'कायम', आणि जीव, किंवा 'जिवंत' यांच्यापासून तयार झाला आहे. हे अमरत्वासारखेच आहे, जे खऱ्या अमरत्वाला सूचित करते. मन्वंतराच्या शेवटी, एका राक्षसाने वेदांची पवित्र पाने गिळंकृत करून अमर होण्याचा प्रयत्न केला, कारण ती पाने ब्रह्मदेवाच्या मुखातून निसटली होती. भगवान विष्णूच्या पहिल्या अवताराद्वारे (मत्स्य)  हे वेदशास्त्र प्राप्त झाले. विष्णूच्या अवतारांनी (नरसिंह आणि राम) देखील नंतर अनुक्रमे भगवान ब्रह्मा आणि भगवान शिव यांना नमन करून अमर होण्याचा प्रयत्न करणाऱ्या हिरण्यकश्यपू आणि रावण या दोन असुरांशी युद्ध करून त्यांना ठार मारले. एका अर्थाने अमर याचा अर्थ "विश्वाचा नाश होईपर्यंत अनंतकाळ जगणे" असा होऊ शकतो, म्हणजे, सर्व भौतिक शरीरे, ब्रह्मासह, ब्रह्मांडाचा नाश होईपर्यंत कालांतराने अभौतिक होण्याचे भाकीत केले आहे. 

## सात चिरंजीवी
# वेद व्यास:- महाभारताची रचना करणारे ऋषी.
# हनुमान:- महान ब्रह्मचाऱ्यांपैकी एक, त्याने रामाची सेवा केली.
# परशुराम:- विष्णूचा सहावा अवतार. तो सर्व अस्त्र, शास्त्र आणि दैवी शस्त्रांचा जाणकार आहे. 
# विभीषण:- रावणाचा भाऊ. रावणाशी युद्ध करण्यापूर्वी विभीषण रामाला शरण गेला.
# अश्वत्थामा:- द्रोणाचा पुत्र.
# महाबली:- सध्याच्या केरळच्या आसपास कुठेतरी अस्तित्वात असलेला राक्षसांचा किंवा असुरांचा शासक. त्याचा मुलगा बाणासुर होता. 
# कृपा:- महाभारतातील राजपुत्रांचे गुरू. त्याला राजा शंतनूने दत्तक घेतले होते. त्यांची बहीण कृपी होती, जिने द्रोणाचार्यांशी लग्न केले.

## हिंदू धर्मग्रंथातील चिरंजीवींचा उल्लेख 
हिंदू धर्मग्रंथात सात अमरांबद्दल एक मंत्र आहे, ज्यामध्ये नशीब आणि दीर्घायुष्यासाठी त्यांचे नाम स्मरण केले जाते:अश्वत्थामाबलिर्व्यासोहनुमांश्च विभीषण:कृपश्चपरशुरामश्च सप्तैतेचिरंजीविन:।

काही ठिकाणी अनावधानाने मार्कंडेय ऋषींना चिरंजीव संबोधले जाते परंतु ते चिरंजीव नसून त्यांनी अकाली येणाऱ्या मृत्यू वर विजय मिळवला आणि दीर्घायुष्य प्राप्त केले.

## संदर्भ 
वर्ग:हिंदू पौराणिक व्यक्ती
वर्ग:धार्मिक संकल्पना
वर्ग:चिरंजीवी
बांगलादेश रेल्वे

**बांगलादेश रेल्वे** ((बंगाली: বাংলাদেশ রেলওয়ে) ही बांगलादेश देशाची राष्ट्रीय रेल्वे कंपनी आहे. एकूण ३,६०० किमी लांबीचे लोहमार्गाचे जाळे असलेली बांगलादेश रेल्वे देशामध्ये प्रवासी व मालवाहतूक पुरवते. ब्रिटिश राजवटीदरम्यान १८६२ साली बंगाल आसाम रेल्वे ह्या नावाने स्थापन झालेली बांगलादेश रेल्वे आजच्या घडीला बांगलादेशातील सर्वाधिक वापरली जाणारी वाहतूक यंत्रणा आहे. बांगलादेश रेल्वे प्रामुख्याने ब्रॉड गेजवर धावते व राजधानी ढाकाला देशातील इतर प्रमुख शहरांसोबत जोडते. आजच्या घडीला सर्व रेल्वे वाहतूक डिझेल इंजिनांद्वारेच करण्यात येते.

## प्रमुख मार्ग
[250 px|इवलेसे|[ढाका ते चट्टग्राम दरम्यान धावणारी शोनार बांगला एक्सप्रेस ही बांगलादेशातील सर्वात प्रतिष्ठेची रेल्वेगाडी आहे]]
*बहादुराबाद-किशोरगंज-मयमनसिंह-ढाका-नारायणगंज
*छटा-सिलहट-अखौरा
*अखौरा-कोमिल्ला-चट्टग्राम

## बाह्य दुवे
*अधिकृत संकेतस्थळ 

वर्ग:बांगलादेशमधील वाहतूक
वर्ग:देशानुसार रेल्वे वाहतूक
माउंट थाबोर कॉन्व्हेंट, मेकेलिन

**माउंट थाबोर पर्वतावरील पवित्र तारणहाराची प्रायरी**, किंवा **माउंट** **थाबोर कॉन्व्हेंट** () हे एक ऑगस्टिनियन कॅनोसेस समुदायाचे प्रर्थनाघर आहे. हे प्रर्थनाघर १५ व्या शतकात दुसऱ्या सहामाहीत मेकेलिन शहराच्या जवळ बांधले होते. हे कॉन्व्हेंट १५७२ मध्ये, मेकेलिन येथील स्पॅनिश फ्युरी दरम्यान जाळून टाकण्यात आले होते. आणि तो समुदाय तात्पुरता १५७८ मध्ये विसर्जित करण्यात आला. परंतु १५८५ मध्ये मेकेलिनच्या शहरामध्ये पुन्हा स्थापित करण्यात आला. सम्राट जोसेफ दुसरा याच्या अंतर्गत १७८३ मध्ये कॉन्व्हेंट दाबण्यात आले आणि १८४४ पासून या जागेवर एक शाळा चालवण्यास सुरुवात झाली. १८५१ पासून शेपर्सइन्स्टिट्यूट मेचेलेन नावाची संस्था येथे आहे .

## संदर्भ 
 

## पुढील वाचन 
* ई पर्सोन्स, "ऑंकोस्टेन वूर द स्टिच्टींग वॅन हेट मेकेल्स थाबोर्कलूस्टर", ''आर्कीफ- इं बिब्लिओथिकवेझन इन् बेल्जी' ४२ (१९७१).

वर्ग:मेकेलिन
वर्ग:रोमन साम्राज्यातील १५व्या शतकातील आस्थापने
वर्ग:१७८३ ऑस्ट्रियन नेदरलँड्समधील अस्थापने
वर्ग:बेल्जियममधील ऑगस्टिनियन मठ
वर्ग:१५ व्या शतकात स्थापन झालेले ख्रिस्ती मठ
अरवल (बिहार)

**अरवल** भारताच्या बिहार राज्यातील एक शहर आहे. पाटणापासून ८० किमी दक्षिणेस असलेल्या या शहराची लोकसंख्या अंदाजे, ५,८८,००० आहे. अरवल सोण नदीच्या किनाऱ्यावर वसलेला आहे.

हे शहर अरवल जिल्ह्याचे प्रशासकीय केंद्र आहे.

वर्ग:बिहारमधील शहरे
वर्ग:अरवल जिल्हा
फास (चित्रपट)

**फास** हा अविनाश कोलटे दिग्दर्शित मराठी चित्रपट आहे. यांनी झी स्टुडिओ या बॅनर अंतर्गत या चित्रपटाची निर्मिती केली. या चित्रपटाला अलेन के.पी यांनी संगीत दिले असून यामध्ये उपेंद्र लिमये ,सयाजी शिंदे आणि  पल्लवी पालकर या नवोदित कलाकारांची प्रमुख भूमिका आहे.  फेब्रुवारी ४ २०२२ मध्ये हा चित्रपट भारतात प्रदर्शित होईल.

## विशेष 
## कथानक 
## कलाकार 
* उपेंद्र लिमये
* सयाजी शिंदे
* पल्लवी पालकर
* कमलेश सावंत

## संगीत 
## निर्मिती 
एम ए फिल्म एंटरटेनमेंट

## प्रदर्शन 
४ फेब्रुवारी २०२२ला चित्रपट महाराष्ट्र प्रदर्शित होणार आहे.

## बॉक्स ऑफिस 
वर्ग:इ.स. २०२२ मधील मराठी चित्रपट
चरखी दादरी जिल्हा

**चरखी दादरी** हा भारताच्या हरियाणा राज्याच्या २२पैकी एक जिल्हा आहे. या जिल्ह्याची रचना १ डिसेंबर, २०१६ रोजी झाली. 

याचे प्रशासकीय केंद्र चरखी दादरी येथे आहे.

भारताच्या कुस्ती खेळाडू गीता फोगट, बबिता कुमारी फोगट, प्रियांका फोगट, रितू फोगट, विनेश फोगट आणि संगीता फोगट या सगळ्या चरखी दादरी जिल्ह्यात वाढल्या.

## चतुःसीमा
## तालुके
## संदर्भ आणि नोंदी 
वर्ग:चरखी दादरी जिल्हा
वर्ग:हरियाणामधील जिल्हे
चरखी दादरी

**चरखी दादरी** हे हरियाणा राज्यातील शहर आहे. हे चरखी दादरी जिल्ह्याचे प्रशासकीय केन्द्र आहे. चरखी दादरी दिल्लीपासून अंदाजे ९० किमी अंतरावर आहे.  

या शहराची स्थापना १४व्या शतकामध्ये बिल्हन सिंह यानी केली. 

१२ नोव्हेंबर, १९९६ रोजी चरखी दादरीवर  कझाकस्तान एरलाइन्सच्या इल्युशिन इल-७६ आणि सौदीया बोईंगच्या  ७४७ प्रकारच्या विमानांची दाट धुक्यात थेट धडक होऊन दोन्ही विमाने कोसळली. या अपघातात दोन्ही विमानातील सर्व ३४९ जणांचा मृत्यू झाला. ही तेव्हापर्यंत हवेत झालेल्या विमानांच्या धडकांपैकी सर्वात प्राणघातक टक्कर होती. ही भारतातील सर्वात प्राणघातक विमान वाहतूक आपत्ती आहे  तसेच आतापर्यंतची तिसऱ्या क्रमांचाची प्राणघातक विमान (९/११ न धरता) आहे. 

 

वर्ग:चरखी दादरी जिल्हा
वर्ग:हरियाणामधील शहरे
नेदरलँड्स क्रिकेट संघाचा अफगाणिस्तान दौरा (कतारमध्ये), २०२१-२२

नेदरलँड्स क्रिकेट संघाने अफगाणिस्तानविरुद्ध तीन आंतरराष्ट्रीय एकदिवसीय सामने (वनडे) खेळण्यासाठी जानेवारी २०२२ मध्ये कतारचा दौरा केला. कतारमध्ये पहिल्यांदाच आंतरराष्ट्रीय एकदिवसीय सामने खेळवले गेले. एकदिवसीय मालिका २०२०-२२ आयसीसी क्रिकेट विश्वचषक सुपर लीग अंतर्गत खेळवली गेली. सर्व सामने दोहा मधील वेस्ट एंड पार्क आंतरराष्ट्रीय क्रिकेट मैदानवर झाले.

अफगाणिस्तानने तिन्ही सामने जिंकत मालिका ३-० ने पटकावली.

## २०२०-२२ आयसीसी क्रिकेट विश्वचषक सुपर लीग - आंतरराष्ट्रीय एकदिवसीय मालिका
### १ला सामना
### २रा सामना
### ३रा सामना
वर्ग:इ.स. २०२१ मधील क्रिकेट
वर्ग:नेदरलँड्स क्रिकेट संघाचे अफगाणिस्तान दौरे
नेदरलँड्स
अफगाणिस्तान
बालोद

**बालोद** हे छत्तीसगढ राज्याच्या बालोद जिल्ह्यातील शहर आहे. तांदुला नदीकाठी वसलेले हे शहर जिल्ह्याचे प्रशासकीय केन्द्र आहे. बालोद धमतरी पासून ४४ किमी आणि दुर्ग पासून ५८ किमी अंतरावर आहे.

२००१ च्या जनगणनेनुसार येतील लोकसंख्या २१,०४४ होती. यांपैकी ५१% पुरुष आणि ४९% स्त्रीया होत्या. बालोमधील साक्षरता प्रमाण ७३% आहे.

वर्ग:छत्तीसगढमधील शहरे
वर्ग:बालोद जिल्हा
गरियाबंद

**गरियाबंद** हे भारताच्या छत्तीसगड राज्यातील गरियाबंद जिल्ह्यातील एक शहर आणि नगर पालिका आहे. हे शहर गरियाबंद जिल्ह्याचे जिल्हा मुख्यालय आहे.

गरियाबंद &nbsp;महासमुंदपासून ८० किमी तर छत्तीसगडची राजधानी रायपूरपासून ९० किमी&nbsp;अंतरावर आहे.
वर्ग:गरियाबंद जिल्हा
वर्ग:छत्तीसगढमधील शहरे
बलौदा बाजार

**बलौदा बाजार** छत्तीसगढच्या बलौदा बाजार जिल्ह्याचे प्रशासकीय केन्द्र आणि शहर आहे. या जिल्ह्याची रचना १५ ऑगस्ट, २०११ रोजी झाली.

येथे अंबुजा सिमेंट, नुवोको सिमेंट, न्यू व्हिस्टा सिमेंट, श्री सिमेंट, अल्ट्राटेक सिमेंट, इ. अनेक सिमेंटचे कारखाने आहेत.

२०११ च्या जनगणनेनुसार,  बालोदा बाजारची लोकसंख्या २७,८५३ होती. यांपैकी ५१% पुरुष तर ४९% स्त्रिया होत्या. शहराचाचा 
साक्षरता दर ६९% आहे,

## संदर्भ आणि नोंदी 
वर्ग:बलौदा बाजार जिल्हा
वर्ग:छत्तीसगढमधील शहरे
बोटाद

**बोटाद** हे गुजरातच्या बोटाद जिल्ह्याचे प्रशासकीय केन्द्र आणि मोठे शहर आहे. हे भावनगरपासून ९२ किमी तर अहमदाबादपासून १३३ किमी अंतरावर आहे.'

२०११ च्या जनगणनेनुसार येथील लोकसंख्या १,३०,३०२ होती. येथील साक्षरता प्रमाण ८३.२१% होते.

## संदर्भ आणि नोंदी 
वर्ग:गुजरातमधील शहरे
वर्ग:बोटाद जिल्हा
लौंग लाच्ची (पंजाबी गीत)

**लौंग लाच्ची** (पंजाबी: ਲੌਂਗ ਲਾਚੀ) हे त्याच नावाच्या २०१८ च्या पंजाबी चित्रपटातील एक गीत आहे, जे मन्नत नूरने गायले होते. गाण्यात मुख्य कलाकार एमी विर्क आणि नीरू बाजवा आहेत. हे गीत गुरमीत सिंग यांनी संगीतबद्ध केले तर हरमनजीतने लिहिले. 

लौंग लाच्चीने प्रचंड लोकप्रियता मिळवली. ते इतके गाजले की यूट्यूबवर एक अब्जवेळा पाहिले जाणारे हे पहिले भारतीय गाणे ठरले. इतकी मोठी उंची गाठणारा लाची हा पहिला भारतीय संगीत व्हिडिओ ठरला होता.

दोन वर्षांपेक्षा कमी कालावधीत या गाण्याने अनेक विक्रम केले. या गाण्याच्या लोकप्रियतेमुळे, कार्तिक आर्यन आणि क्रिती सॅनन यांच्या लुका छुप्पी (२०१९) चित्रपटात देखील ते पुन्हा तयार केले गेले. तू लॉन्ग मैं इलायची असे या गाण्याचे शीर्षक होते.

## निर्मिती 
पंजाबी चित्रपट 'लाँग लाची'चे हे शिर्षकगीत आहे. हरमनजीत यांनी चित्रपटासाठी हे गीत लिहिले, ज्याला गुरमीत सिंग यांनी संगीतबद्ध केले आणि मन्नत नूरने गायले.  २१ फेब्रुवारी २०१८ रोजी 'टी-सीरीज अपना पंजाबी' यूट्यूब चॅनलवर ते रिलीज झाले. तसेच चित्रपट ९ मार्च २०१८ रोजी प्रदर्शित झाला.

कार्तिक आर्यन आणि क्रिती सॅनन यांच्या लुका छुप्पी (२०१९) चित्रपटात देखील ते पुन्हा तयार केले गेले. तू लॉन्ग मैं इलायची असे या गाण्याचे शीर्षक होते.

## संदर्भ 
वर्ग:पंजाबी गीत
छोटा उदेपूर

**छोटा उदेपूर**, **छोटाउदेपूर** किंवा **छोटा उदयपूर** हे गुजरातमधील एक छोटे शहर आहे. हे छोटा उदेपूर जिल्ह्याचे प्रशासकीय केंद्र आहे.

२००१ च्या जनगणनेनुसार येथील जनसंख्या २७,१६५ होती. छोटा उदेपूरचे साक्षरता प्रमाण ६९% होते.

## संदर्भ 
वर्ग:छोटा उदेपूर जिल्हा
वर्ग:गुजरातमधील शहरे
लोच्या झाला रे

**लोच्या झाला रे** हा परीतोश आणि रवी अधिकारी दिग्दर्शित मराठी चित्रपट आहे. यांनी मुंबई फिल्म स्टुडिओ या बॅनर अंतर्गत या चित्रपटाची निर्मिती केली. या चित्रपटाला यांनी संगीत दिले असून यामध्ये सिद्धार्थ जाधव अंकुश चौधरी आणि वैदेही परशुरामी या नवोदित कलाकारांची प्रमुख भूमिका आहे. फेब्रुवारी ४ २०२२ मध्ये हा चित्रपट भारतात प्रदर्शित होईल.

## विशेष 
## कथानक 
## कलाकार 
* सिद्धार्थ जाधव
* अंकुश चौधरी 
* वैदेही परशुरामी 
* सयाजी शिंदे 
* रेशम
* विजय
* प्रसाद खांडेकर

## संगीत 
## निर्मिती 
मुंबई फिल्म स्टुडिओ
आयडिया इटरटेनमेंट

## प्रदर्शन 
४ फेब्रुवारी २०२२ला चित्रपट महाराष्ट्र प्रदर्शित होणार आहे.

## बॉक्स ऑफिस 
वर्ग:इ.स. २०२२ मधील मराठी चित्रपट
खंभाळिया

**खंभाळिया** हे गुजरातमधील एक शहर आहे. हे देवभूमी द्वारका जिल्ह्याचे प्रशासकीय केन्द्र आहे.

वर्ग:गुजरातमधील शहरे
वर्ग:देवभूमी द्वारका जिल्हा
नाय वरनभात लोन्चा कोन नाय कोन्चा

**नाय वरनभात लोन्चा कोन नाय कोन्चा** हा परीतोश आणि रवी अधिकारी दिग्दर्शित मराठी चित्रपट आहे. यांनी मुंबई फिल्म स्टुडिओ या बॅनर अंतर्गत या चित्रपटाची निर्मिती केली. या चित्रपटाला यांनी संगीत दिले असून यामध्ये प्रेम धर्माधिकारी, वरद नागवेकर आणि छाया कदम या नवोदित कलाकारांची प्रमुख भूमिका आहे. जानेवारी १४ २०२२ मध्ये हा चित्रपट भारतात प्रदर्शित होईल.

## कलाकार 
* प्रेम धर्माधिकारी
* वरद नागवेकर
* छाया कदम
* काश्मेरा शाह
* उमेश जगताप

## संगीत 
## निर्मिती 
एन एच स्टुडिओ
महेश मांजरेकर इंटरटेनमेंट

वर्ग:इ.स. २०२२ मधील मराठी चित्रपट
समीर चौघुले

**समीर चौघुले** (२९ जून, इ.स. १९७३ - हयात) हा मराठी चित्रपट अभिनेता आहे. त्याने मराठी आणि हिंदी चित्रपटांबरोबरच अनेक दूरदर्शन मालिका आणि नाटकांतूनही काम केले.

समीर दिवाकर चौघुले यांचा जन्म 29 जून 1973 रोजी झाला आहे. ते अभिनेते आणि लेखक आहेत. जरी ते एक अष्टपैलू अभिनेता असले तरी त्यांच्या विनोदी भूमिका, style आणि स्लॅपस्टिक अभिनयासाठी ते अधिक ओळखले जातात. 
मालिकापासून ते कॉमेडी शोपर्यंत, थिएटर नाटकांपासून ते चित्रपटांपर्यंत समीर यांनी मराठी, हिंदी आणि इंग्रजी शोमध्ये काम केले आहे. ते सध्या प्रसारित होत असलेल्या "महाराष्ट्राची हस्यजत्रा" मधील भूमिकेसाठी ओळखले जातात.

## चित्रपट कारकीर्द 
## नाटके 
## दूरचित्रवाणी मालिका 
समीरने काही टीव्ही मालिकांमध्येही काम केले आहे.

* तिलक ते पोलिटिकल
* आंबट गोड
* सारे तुझ्याच साठी

## बाह्य दुवे 
## संदर्भ 
वर्ग:मराठी चित्रपट अभिनेते
वर्ग:इ.स. १९७३ मधील जन्म
वर्ग:पुरुष चरित्रलेख
विशाल निकम

**विशाल निकम** एक भारतीय अभिनेता, मॉडेल आणि जिम प्रशिक्षक आहे. तो प्रामुख्याने मराठी चित्रपट आणि दूरचित्रवाणी मालिकांमध्ये काम करतो. तो *मिथुन* (२०१८) आणि *धुमस* (२०१९) चित्रपटांसाठी लोकप्रिय आहे. विशालने २०२१ मध्ये दूरचित्रवाणी रिॲलिटी शो *बिग बॉस मराठी ३* मध्ये भाग घेतला होता.

## वैयक्तिक जीवन 
विशालचा जन्म १० फेब्रुवारी १९९४ रोजी पुणे, महाराष्ट्र येथे झाला आणि आता त्याचे वय २७ वर्षे आहे. त्याचे शालेय शिक्षण एनएसव्ही विद्यालय, देवीखिंडी, खानापूर येथे झाले. विशालने पुण्यातील बाबुराव घोलप महाविद्यालयात महाविद्यालयीन शिक्षण पूर्ण केले. तो पुणे, महाराष्ट्रातील अभिनेता आणि मॉडेल आहे. सध्या तो देवीखिंडी, खानापूर, सांगली येथे राहतो.

## कारकीर्द
विशालने २०१८ मध्ये 'मिथुन' या रोमँटिक चित्रपटातून त्याच्या कारकीर्दची सुरुवात केली. त्याने अमृता धोंगडे सोबत मिथुनची प्रमुख भूमिका साकारली होती. लगेच पुढच्या वर्षी २०१९ मध्ये शिवाजी दोलताडे दिग्दर्शित 'धुमस' या रोमान्स मराठी चित्रपटात त्याने तेजसिंहची भूमिका साकारली होती.

२०१९ मध्ये विशालने स्टार प्रवाहवर प्रसारित होणाऱ्या 'साता जल्माच्या गाठी' या मराठी दूरचित्रवाणी मालिकेतून पदार्पण केले, त्यात युवराजची मुख्य भूमिका होती. ही एका खेड्यातील तरुण मुलाची आणि एका तरुण मुलीची प्रेमकथा होती. २०२० मध्ये स्टार प्रवाहवर प्रसारित झालेल्या 'दख्खनचा राजा जोतिबा' या मराठी दूरचित्रवाणी मालिकेत त्याने जोतिबाची भूमिका साकारली होती. अलीकडेच त्याने 'बिग बॉस मराठी ३' या मराठी दूरचित्रवाणी रिॲलिटी शोमध्ये भाग घेतला होता आणि विजेतेपद मिळवले.

## चित्रपट
## मालिका 
## संदर्भ 
वर्ग:इ.स. १९९४ मधील जन्म
वर्ग:मराठी दूरचित्रवाहिनी अभिनेते
वर्ग:पुरुष चरित्रलेख
दक्षिण अंदमान जिल्हा

**दक्षिण अंदमान जिल्हाा** हा बंगालच्या उपसागरात स्थित अंदमान आणि निकोबार बेटे या भारतीय केंद्रशासित प्रदेशातील ३ जिल्ह्यांपैकी एक आहे. पोर्ट ब्लेर शहर हे जिल्ह्याचे मुख्यालय आहे. या जिल्ह्याचे क्षेत्रफळ २६४० किमी२ आहे.

## हे सुद्धा पहा 
* अंदमान आणि निकोबार
* अंदमान आणि निकोबार बेटांमधील जिल्हे

## संदर्भ 
वर्ग:अंदमान आणि निकोबार बेटांमधील जिल्हे
वर्ग:अंदमान आणि निकोबार द्वीपसमूह